खेलों से आपसी भाईचारा बढ़ता है : प्रजापत
99स्पोर्ट्स एकेडमी के तत्वावधान में वीर दुर्गादास राजपूत छात्रावास में जय नारायण व्यास विश्वविद्यालय के पूर्व छात्रसंघ अध्यक्ष स्वर्गीय भोमसिंह राठौड़ की स्मृति में आयोजित वॉलीबॉल प्रतियोगिता का समापन बुधवार को हुआ।
समापन समारोह को संबोधित करते हुए कार्यक्रम के मुख्य अतिथि पूर्व विधायक मदन प्रजापत ने कहा कि खेलों के आयोजन से आपसी भाईचारा और अपणायत बढ़ती है। हमारे जीवन में खेलों का अत्यंत महत्व है, जिसके माध्यम से शारीरिक और बौद्धिक विकास होता है। क्रिकेट प्रतियोगिता की दौड़ में वॉलीबॉल प्रतियोगिता का आयोजन एक सराहनीय कदम है। समाजसेवी भगवतसिंह जसोल ने प्रतियोगिता के आयोजकों और भामाशाहों का आभार व्यक्त करते हुए कहा कि प्रतियोगिता के सफल आयोजन के लिए सामाजिक जीवन में भामाशाह का सहयोग अत्यंत आवश्यक है। कार्यक्रम के विशिष्ठ अतिथि किसान कांग्रेस के प्रदेश सचिव हुकमसिंह अजीत ने कहा कि आज के इस भाग दौड़ और आधुनिकीकरण में हमारे जीवन में खेलो का अत्यंत महत्व है। विशेषकर शीतकालीन अवकाश में खेलकूद प्रतियोगिता के आयोजन से सामाजिक समरसता और खेलों के प्रति युवाओं में रुझान बढ़ता है। प्रतियोगिता में विजेता टीम लिखेश्वर क्लब बालोतरा उप विजेता टीम मालाणी क्लब बालोतरा को अतिथियों की ओर से ट्रॉफी नकद राशि से सम्मानित किया गया। कार्यक्रम में ब्लॉक कांग्रेस कमेटी के सचिव जितेंद्रसिंह उमरलाई, करनी सेना के विधानसभा अध्यक्ष नरपतसिंह नाथावत, युवा कांग्रेस विधानसभा महासचिव सुरेश सैन, चारण समाज छात्रावास संचालक मूलदान आशिया, निर्णायक विजयसिंह सोढ़ा, गोपाल सिंह राजपुरोहित, वेरिसालसिंह कालेवा, प्रहलाद चौधरी, राणसिंह चारण, उदयसिंह तिलवाड़ा, अजयसिंह खारवाल, अंबाराम भील, शिवलाल चौधरी, गजेंद्र माली आदि उपस्थित थे। मंच संचालन क्षत्रिय युवक संघ के समन्वयक चंदनसिंह चांदेसरा ने किया। आयोजन सचिव शंभूसिंह नाथावत ने आभार जताया।
hin_Deva awa_Deva hin_Deva